Document ID: /fineweb-2-swissfilter-quality_10-filterrobots/filtered/02684.jsonl.gz/6

Art Tours Etc. prezintă o nouă premieră: filmul documentar autobiografic "Chuck Close"
Art Tours Etc. prezintă o nouă premieră: filmul documentar autobiografic "Chuck Close"
"Kustkino Abend" este un ciclu de filme documentare de artă, prezentate în premieră publicului elveţian de către Art Tours Etc,
În seria "Kustkino Abend" publicului elveţian îi va fi prezentat filmul documentar autobiografic "Chuck Close", un portret impresionant al unui pictor contemporan deosebit, el este cel ce a reinventat tehnica portretului. Regia filmului aparţine regretatei regizoare americane Marion Cajori. Filmul, rămas neterminat datorita dispariţiei premature a regizoarei a fost continuat de catre colegul ei Ken Kobland.
Chuck Close este un artist contemporan american, fotorealist cum este denumită maniera sa de lucru. Filmul prezintă viaţa şi activitatea acestui pictor de excepţie, maniera în care el îşi compune portretele este unică, fotografia subiectului este mărită la dimensiuni gigantice pentru a fi apoi reconstruită printr-o tehnică minuţioasă ce utilizează culori şi forme complexe care reîntregesc portretul iniţial. Genialitatea filmului constă în modul cum lasă personajul principal să se autodescrie şi în acelaşi timp îl prezintă alături de colegii şi prietenii săi (Brice Marden, Robert Storr, Dorothea Rockburne, Philip Glass, Arne Glimcher, Kiki Smith, Elizabeth Murray, Alex Katz, Kirk Varnedoe,etc).
Proiecţia filmului (116 min) va avea loc:
Joi 16 mai 2013, între orele 19:00 - 21:00, la Galeria Bob Gysin
Costul unui bilet: 20 CHF include băuturi răcoritoare şi snacks
Rezervări până la data de 9 mai la <email-pii>
Accesul la acest eveniment cultural se va face numai în baza rezervării.
Alte evenimente organizate de Art Tours Etc.:
Fire it up - Ceramica in sculptura contemporană
Expoziţie de artă contemporană ce va reuni creaţiile artiştilor Mai-Thu Perret, Fabien Clerc, Pascal Häusermann, Mark Divo, Mickry 3, Guillaume Pilet, Loredana Sperini.
Unde:
Dienstgebäude
Töpferstrasse 26
8045 Zürich
Când: 28 mai - 30 iunie 2013
A consemnat
Daniela Weibel, Lucerna